Na temelju Odluke o raspisivanju Javnog poziva i načinu raspodjele raspoloživih sredstava iz Proračuna Grada Pule-Pola za 2021. godinu namijenjenih financiranju programa, projekata, manifestacija i aktivnosti od interesa za opće dobro koje provode udruge na području Grada Pule-Pola, gradonačelnik Grada Pule-Pola raspisuje

**JAVNI POZIV**

**za financiranje programa i projekata s područja socijalne skrbi, zdravstva i veterinarstva od interesa za opće dobro koje provode udruge i ostale neprofitne organizacije na području Grada Pule – Pola u 2021. godini**

 **I.**

Grad Pula-Pola poziva udruge i ostale neprofitne organizacije koje su programski usmjerene na rad u područjima naznačenim u ovom Javnom pozivu da se prijave za financijsku podršku programima i projektima koji doprinose razvoju prioritetnih područja iz ovog Javnog poziva.

**II.**

Udruge sukladno ovom Pozivu mogu prijaviti programe i projekte koji pridonose razvoju ovisno o prioritetnom području iz „***Operativnog plana za socijalnu podršku i zdravlje Grada Pule – Pola za razdoblje 2020.-2021. godine*** „ kako slijedi:

**Prioritet 1. DJECA I MLADI**

Mjere i aktivnosti usmjerene na djelovanje prema sljedećim skupinama: djeca i mladi, roditelji, stručnjaci.

**MJERA 1. Jačanje socioemocionalnih kompetencija djece i mladih**

*Aktivnost 1.1*. Programi/projekti osnaživanja socioemocionalnih vještina djece i mladih (emocionalno opismenjavanje, prevencija nasilja i tolerancija)

*Aktivnost 1.2*. Usluge savjetovanja za djecu i mlade

**MJERA 2. Osiguravanje sadržaja slobodnog vremena kod djece i mladih**

*Aktivnost 2.2*. Programi međugeneracijskh aktivnosti

*Aktivnost 2.3*. Aktivnosti koje integriraju i djecu s teškoćama u razvoju (rekreativne, društvene, kretivne , informatičke i slične aktivnosti)

**MJERA 3. Jačanje roditeljskih kompetencija kroz programe za podršku roditeljstvu**

*Aktivnost 3.2.* Usluge savjetovanja za roditelje , posvojitelje, udomitelje

*Aktivnost 3.4.* Programi podrške roditeljstvu školske djece

**MJERA 4. Poticanje i osnaživanje aktivnosti za očuvanje i unapređenje zdravlja djece i mladih**

*Aktivnost 4.2*. Prevencija ranog pijenja i drugih sredstava ovisnosti djece i mladih

*Aktivnost 4.3.* Prevencija elektroničkih i sličnih ovisnosti djece i mladih

*Aktivnost 4.6.* Zdravstvene i terapijske aktivnosti fizičkog zdravlja djece i mladih

**PRIORITET 2. STARIJE OSOBE I PALIJATIVNA SKRB**

**MJERA 2. Razvoj izvaninstitucionalnih oblika skrbi**

*Aktivnost 2.2.* Usluga pružanja pomoći i njege u kući

*Aktivnost 2.3.* Edukacija njegovatelja i članova obitelji starijih osoba

**MJERA 3. Razvoj programa aktivnog i zdravog starenja**

*Aktivnost 3.1.* Organizacija kvalitetnog provođenja vremena starijih osoba i međugeneracijske aktivnosti – rekreativne, društvene, kreativne, informatičke, edukativne i slične aktivnosti

**MJERA 4. Razvijanje socijalnih usluga u zajednici**

*Aktivnost 4.1.* Usluge savjetovanja bolesnika i obitelji u palijativnoj skrbi

*Aktivnost 4.2.* Osnaživanje volontera u palijativnoj skrbi – edukacija i koordinacija

*Aktivnost 4.3*. Posudionica medicinskih pomagala u palijativnoj skrbi

*Aktivnost 4.4.* Programi volonterske skrbi kao pomoć u kući za starije osobe

*Aktivnost 4.5.* Organizacija kvalitetnog provođenja vremena za obitelj/njegovatelje koji skrbe o palijativnim bolesnicima

**PRIORITET 3. OSOBE S INVALIDITETOM I DJECA S TEŠKOĆAMA U RAZVOJU**

**MJERA 2. Jačanje kapaciteta za rane intervencije**

*Aktivnost 2.1.* Habilitacija za neurorizičnu djecu – fizikalna terapija, procjena i vježbe vida, habilitacija u bazenu

*Aktivnost 2.2*. Edukacija roditelja o habilitaciji djece

**MJERA 3. Jačanje postojećih socijalnih usluga u zajednici**

*Aktivnost 3.1*. Psihosocijalna i zdravstvena podrška osobama s invaliditetom i njihovim obiteljima

*Aktivnost 3.2.* Podrška za mobilnost / Prijevoz posebnim vozilom

*Aktivnost 3.3.* Pomoć u kući

*Aktivnost 3.4.* Aktivnosti podizanja kvalitete provođenja vremena u dnevnom i poludnevnom boravku osoba s invaliditetom i djece s teškoćama u razvoju

*Aktivnost 3.5*. Podrška u komunikaciji

*Aktivnost 3.6.* Senzibilizacija zajednice za probleme osoba s invaliditetom i /ili djece s teškoćama u razvoju

**MJERA 4. Organizirano provođenje slobodnog vremena za ciljane skupine**

*Aktivnost 4.1.* Socijalizacija i unapređenje kvalitete života kroz rekreaciju, kreativne radionice, susrete i izlete

**PRIORITET 4. OPĆI PROGRAMI ZA GRAĐANE**

**MJERA 1. Provođenje preventivnih programa**

*Aktivnost 1.4.* Promocija zdravog stila života – zdrava prehrana i rekreacija

*Aktivnost 1.5.* Prevencija raka i kroničnih nezaraznih bolesti

**MJERA 2. Podrška i rehabilitacija oboljelih od bolesti ovisnosti**

*Aktivnost 2.1.* Podrška oboljelim ovisnicima o alkoholu i ostalim psihoaktivnim tvarima

*Aktivnost 2.2.* Prevencija krvlju prenosivih bolesti među visoko rizičnim skupinama

**MJERA 3. Podrška oboljelima od kroničnih nezaraznih bolesti**

*Aktivnost 3.1.* Podrška oboljelima od karcinoma

*Aktivnost 3.2*. Podrška oboljelima od drugih kroničnih bolesti

**Mjera 4. Nasilje u obitelji**

*Aktivnost 4.1*. Skrb za žrtve nasilja

*Aktivnost 4.2*. Rad s počiniteljima nasilja

**Mjera 5. Programi socijalne pomoći**

*Aktivnost 5.1*. Pomoć u naravi potrebitima

**Mjera 6. Sufinanciranje zdravstvene zaštite**

*Aktivnost 6.1*. Promocija doniranja organa i tkiva

*Aktivnost 6.2*. Zdravstvena njega u kući (otpust iz bolnice)

**Mjera 7. Zbrinjavanje životinja**

*Aktivnost 7.1*. Aktivnosti zbrinjavanja životinja

**III.**

Ukupno planirana vrijednost Javnog poziva je 860.000,00 kuna.

Planirana vrijednost Javnog poziva po područjima te najniži i najviši iznos sredstava po područjima i očekivani broj ugovora po područjima određuju se kako slijedi:

**Tablica 1.**

|  |  |  |  |  |  |
| --- | --- | --- | --- | --- | --- |
| **Oznaka****prioritetnog područja** | **Projekti, programi, aktivnosti, manifestacije**  | **Iznos financijskih sredstava** **u kn** | **Najniži iznos sredstava koji se može prijaviti i ugovoriti po pojedinoj prijavi** | **Najviši iznos sredstava koji se može prijaviti i ugovoriti po pojedinoj prijavi** | **Očekivani broj ugovora** |
| **1.** | **SOCIJALNA SKRB I ZDRAVSTVO, Upravni odjel za društvene djelatnosti, Sergijevaca 2/2, Pula** |
| 1.1. | Programi i projekti sukladno prioritetima, mjerama i aktivnostima  Iz Operativnog plana aktivnosti za socijalnu podršku i zdravlje Grada Pule za razdoblje 2020.-2021 | 800.000,00 | 1.000,00 | 30.000,00 | 47 |
| **2.** | **VETERINARSTVO, Upravni odjel za društvene djelatnosti, Sergijevaca 2/2, Pula** |
| 2.1. | Programi i projekti s područja veterinarstva | 60.000,00 | 1.000,00 | 20.000,00 | 3 |

**IV.**

Rok za podnošenje prijava je 30 dana od dana objave Javnog poziva za financiranje programa i projekata s područja socijalne skrbi i zdravstva od interesa za opće dobro koje provode udruge i ostale neprofitne organizacije na području Grada Pule – Pola u 2021. godini, odnosno do 17. siječnja 2021. godine.

 **V.**

Prijave se dostavljaju isključivo na propisanim obrascima, koji su zajedno s Uputama za prijavitelje, dostupni na mrežnim stranicama [www.pula.hr](http://www.pula.hr).

Prijave se dostavljaju u papirnatom obliku.

 **VI.**

Obrasci koji su sastavni dio dokumentacije popunjavaju se na računalu.

U potpunosti ispunjena, potpisana i ovjerena Prijava u papirnatom obliku sa svim obveznim prilozima podnosi se u zatvorenoj omotnici osobno, kurirom ili preporučenom pošiljkom pisarnici Grada Pule-Pola, Stara Tržnica 1, 52 100 Pula

Na omotnici prijave mora biti naznačeno: „Javni poziv za udruge i ostale neprofitne organizacije s područja socijalne skrbi i zdravstva “.

**VII.**

Odluku o dodjeli financijskih sredstava donosi Gradonačelnik, uzimajući u obzir sve utvrđene činjenice i mogućnosti proračuna.

**VIII.**

Prijavitelji koji su nezadovoljni odlukom o dodjeli financijskih sredstava imaju pravo podnijeti prigovor na Odluku. Prigovor ne odgađa izvršenje Odluke i daljnju provedbu postupka po Javnom pozivu.

**IX.**

Prijave koje nisu dostavljene u roku određenom ovim Javnim pozivom i koje nisu ispunjene i dostavljene s propisanom dokumentacijom sukladno ovom Javnom pozivu i Uputama za prijavitelje neće se razmatrati.

**X.**

Sva pitanja vezana uz ovaj Javni poziv mogu se postaviti elektroničkim putem, slanjem upita na adresu elektronske pošte: - drustvene.djelatnosti@pula.hr , najkasnije do 31. prosinca 2020. ili na broj telefona: 052/371-930, (radnim danom od 08:30 do 15:30).

U svrhu osiguranja ravnopravnosti svih potencijalnih prijavitelja, Grad Pula-Pola ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**XI.**

Postupak zaprimanja, otvaranja i pregleda dostavljenih prijava, procjena prijava, ugovaranje, donošenje Odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Poziva opisani su u Uputama za prijavitelje na Javni poziv za financiranje programa i projekata s područja socijalne skrbi i zdravstva od interesa za opće dobro koje provode udruge i ostale neprofitne organizacije na području Grada Pule – Pola u 2021. godini .